Letters and Comments – Lifestyle C
Home Letters and Comments
Amir Tsarfati – "The Beginning Of The End" 2015/10/30
Zambia's President Edgar Lungu calls nation to repentance and prayer 2015/10/30
Die gestoei na die onverantwoordelike AS besluit begin! 2015/10/29
Zimbabwe's farmers forced out are thriving in Zimbabwe's eastern neighbor, Mozambique. 2015/10/29
The global community will use religion and climate change 2015/10/29
Die Bewaarder van Israel sluimer of slaap nie. 2015/10/29
E-Sword compete Bible study software at no cost!
Israel in eskatologie en die gevaar van vervanginsteologie 2015/10/28
Predestination – A Heresy! 2015/10/27
South-Africa Culture War
Demise of the ANC and general society 2015/10/25
Eskatologie / Eschatology 2015/10/25
Harpazo – Vooraf 2015/10/22
Die herders het dom geword! 2015-10-11 >>>
Where is the moral compass of the Christians in the ANC? 2015-08-10 >>>
Dwaling ten opsigte van wat die Woord van die Here sê rakende moraliteit – 2015-07-08 >>>
What about mutual respect and tolerance?! 2015/07/04 >>>
NGK, soos samelewing, inherent ernstig siek >>>
Verguising deur NGK >>>
Jean Oosthuizen uiteindelik voor stok gekry >>>
Neels Jackson en die Ontluikende Kerk >>>
NG Kerk se eietydse interpretasie van die Apostoliese Geloofsbelydenis >>>
Ope Brief aan die NG Kerk >>>
Kerkbode kry Theo Geyser om die emergent kerk te verdedig >>>
Prof Nelus Niemandt verdedig die emergent kerk >>>
OPGESTAAN van Ferdie Mulder >>>
'n Ánder brief aan die kerkdeur >>>
Beswaardes eis getrouheid aan Bybel >>>
Die Bybelgenootskap van Suid-Afrika borg Kruis en Dwars >>>
Ope Brief: Die N.G. Kerk gaan sterf >>>
What does God think of us >>>
Fundamentalisme? Nee, vrysinnigheid! >>>
Die Trojaanse Perd in die NG Kerk >>>
Resensie op "TEO" deur Gerda de Villiers >>>
Kommentaar van Anton Pienaar van Kerkbode Aanlyn >>>
Kerkbode Aanlyn >>>
Dopperklap in NG kerk se gesig? Deur Dr Henrietta Klaasing >>>
Liberale en humanistiese koers wat die NGK inslaan >>>
Waarheen is die NG kerk op pad? >>>
Sarel van der Merwe – Waarheid Teenoor Leuen Produksies >>>
Postmoderne Strominge en Geestelike afval in die kerk >>>
Kerk en Wetenskap deur ds. Gideon Aggenbag (Emeritus) >>>
Kan ons kerkleiers en teoloë vertrou >>>
Die Redakteur Rapport, Beeld, Die Burger, Volksblad en Netwerk 24,
The Editor's Pretoria News and Sunday Times,
Why do they not speak up or have they forgotten? You claim that most of the people in the ANC are Christian?
The time when the old woman have been crying before the Lord about the transgressions of the then NP with the assistance of the Dutch Reformed Church seems to be forgotten very soon. Now woman and children of all races are crying again!
The Christians in the ANC and most of the people voting for the ANC seems to have dulled their moral compass after so many years since 1994 and it seems that the people of this country are moving further and further away from God with just a warped political view in mind and no more having the focus on God and His return. Where is the hope for assistance, guidance and help prayed for from the Lord. Now everything is political and the level of corruption and crime is a disgrace for the opportunities this country could provide. The same responsibilities the Christians in the NP had to get their ways on the marketplace and in Church in order before the Lord rests on the Christians in the ANC. You keep going this route with people of this country of all races who still find refuge in the Lord!? Please do not be amazed if it comes to a point where the Lord says enough is enough. The reason you cannot see what the real picture looks like is because you cannot see anymore without putting the bedazzled spin of the world on every situation. Please get back to the basics you as Christians are supposed to cling to. Don't listen to me. Listen to the Lord because you will face your responsibilities before Him sooner than later.
Prof. Nelus Niemand, moderator van die NG Kerk se aanhalings en opinie in die artikel het betrekking;
"Nelus Niemandt se pleidooi: Gooi NG Kerk óóp vir gays" Hy vra dat seksverbod waai, Woensdag 01 Julie 2015 deur Claudi Mailovich.
NGK, soos samelewing, inherent ernstig siek
Prof. JW (Hoffie) Hofmeyr 2013-02-25 05:45 (Volksblad)
Selde in die onlangse verlede het die glybaan-alarms so skerp afgegaan, ook vir die NG Kerk, soos tans. Dit is op die spits gedryf deur skorsing van 'n Kerkbode-joernalis ná sy beweerde uitlatings, soos berig in Volksblad (19/02).
Ernstige vrae ontstaan oor watter karakter die NGK wil uitstraal. Natuurlik moet die kerk eietyds en oop bly, en ook in die 21ste eeu vaandeldraer van die liefdesevangelie wees.
• Die geweldige daling gedurende die afgelope twee jaar van byna 50 000 NG lidmate dui, soos met ons samelewing, op 'n inherent ernstig siek liggaam. Mooiklinkende verduidelikings ten spyt, dui duisende mense nou met hulle voete aan dat hulle ongemaklik is met die huidige NG Kerk.
• Die NGK het toenemend onverdraagsaam geword deur die gedurige dooddruk van tallose gebalanseerde stemme. Hoekom sukkel die NGK, soos ook die owerheid, so om 'n gesonde eenheid in verskeidenheid na te streef?
• Die NGK het in baie opsigte 'n dissiplinelose kerk geword. Ons wil so graag in ons tydsgees alles vir almal wees, dat ons later niks vir niemand word nie. Haas enigeen kan maar soos 'n wafferse Malema sê of doen wat hy wil.
• Ook van integriteit en geloofwaardigheid het min oorgebly. Word die NGK soos ook die Zuma-regering nog hoegenaamd ernstig opgeneem? Het die NGK regtig genoeg gedoen aan die morele krisis, bandeloosheid en aggressie in die samelewing, soos uit Bredasdorp en Silver Woods, blyk?
• Die kern van die glybaan-probleem is die feit dat die NGK op plekke verleer het om 'n eietydse, Skrifgetroue en belydenisgetroue karakter te handhaaf.
Natuurlik moet die kerk oorloop van omgee-liefde, maar die uitreik na armes durf nie tot 'n oppervlakkige humanisme te verword nie.
Mag dit beskik word dat ernstig-bedoelende NGK-teoloë, predikante, lidmate en leiers betyds hierdie gevaartekens raaksien.
Buitengewone professor, Kerkgeskiedenis, Universiteit van die Vrystaat
Verguising deur NGK;
Anna Louw 2013-02-25 05:45 (Volksblad)
Onbegryplik dat die direksie van Kerkbode & Bybelmedia, 'n Christelike maatskappy, nie so drasties opgetree het teen Oosthuizen toe die eer van God Drie-enig openlik op die NGK se sosiale netwerke (wat wêreldwyd gelees word) gruwelik aangetas is nie?
Deur Sy kerk! Vele bewyse in hul onnoembare kruheid is beskikbaar. Herhaalde vertoë tot die kerkleierskap het op dowe ore geval. 'n Skare instansies en openbare figure het oor jare deurgeloop in spotprente in Kerkbode en ander verguising, soos Angus Buchan, Isak Burger, Gretha Wiid, die Gereformeerde Kerk en Steeds Hervormers.
Jean Oosthuizen uiteindelik voor stok gekry;
Oor Jesus, Elvis en "fans" 2013/02/23 11:04:51 PM (Rapport)
Neels Jackson en die Ontluikende Kerk;
Die 2 artikels van Neels Jackson het betrekking; "Jesus Christus verander die wêreld ingrypend" (2012-10-12) in Beeld en "Verwonder jou eerder aan Jesus" 2012-10-13 in Volksblad asook sy artikel in die By "Sonnette wat die heiliges laat lewe"
In die eerste 2 artikels besing hy die lof van John Ortberg wat die "Global Leadership Summit van Willow Creek" wêreldwyd doen!
Ortberg is 'n duidelike aanhanger en promotor van die ontluikende kerk. Met die ontluikende kerk het Neels Jackson geen probleem soos sy vriende Prof. Nelus Niemandt ens. nie.
Die evangelie begin by die uitdra en verduideliking van die evangelie en dit is nie bloot net 'n sosiale opheffing nie!
Sonder die redding deur Christus alleen bly mens verlore al is jy sosiaal versorg!
Dit wat die ontluikende kerk op die tafel sit pleks van voedsel vir die siel, laat my eerder dink aan die gedeelte in Openbaring waar Isebel se tafel gedek is en die Here waarsku oor die gevolge om van hul voedsel te eet! Let maar ook op die groot verdrukking waarteen gewaarsku word sou daar nie bekering van werke kom nie! Laat ons maar fyn let op dit wat die Woord van God sê!
"Global Leadership Summit van Willow Creek" John Ortberg
"Mense stry te veel oor Christenskap, pleks daarvan om hulle te verwonder aan Jesus.
Dieselfde geld gesondheidsdienste. In die eerste twee eeue ná Christus is Europa deur twee epidemies getref wat meer as 'n kwart van die bevolking uitgewis het.
Waar baie mense die siekes verstoot en vermy het, het die Christene hulle op straat gaan optel en versorg. Daarna het inrigtings soos hospitale uit Christene se versorging van siekes ontwikkel.
Ortberg het ook die idee van gelykheid van alle mense na die Bybel toe teruggevoer.
Christus se volgelinge het dit nie altyd verstaan nie, maar sy idee se ondermynende krag het dit altyd weer na vore laat kom.
Daarom dat Christene 'n belangrike rol gespeel het in die afskaffing van slawerny.
Ortberg het gesê kerke moet besef die werk is nog nie afgehandel nie."Sic
Pleks van mense na Christus bring verskuif hy die fokus na die sosiale opheffing ten koste van die ware Evangelie. Waar is Christus alleen! Dit gaan eerstens oor die siekte van die siel wat herstel moet word. Dit is net die ware Geneesheer wat dit kan doen. Bring tog die Evangelie aan mense. Die doel met sosiale opheffing opsigself was altyd om dan die Evangelie te gee. My vraag is net as hulle dan sou kom by 'n punt om iets aan mense te gee wat sosiaal opgehef is, watse evangelie hulle gegee word? Dit lyk beslis nie meer na die Evangelie van Christus nie.
In die boek "The Life You've Always Wanted: Spiritual Disciplines for Ordinary People" deur John Ortberg haal hy die volgende mense aan:
Richard Foster, Dallas Willard, Soren Kierkegaard, Henri Nouwen, Thomas Kelly, Frederick Buechner, Thomas Merton, George Fox, Eugene Peterson en Lewis B. Smedes.
Vir die wat die ontluikende kerk sien vir wat dit is, is dit duidelik. Vir die wat nie, is dit maar net nog verder teen die afgrond af!
"Sonnette wat die heiliges laat lewe" 2012-10-20, Neels Jackson het betrekking.
Volgens Vader Van der Riet;
"Dié deel van die kerkgeskiedenis moet meer ernstig opgeneem word, het hy gedink, en oor Westerse heiliges soos Bernard van Clairveaux en Franciscus van Assisi gelees.
Die Oosterse of Ortodokse Christendom was toe nog vir hom 'n geslote boek.
'n Slagspreuk van die kerkhervorming soos "Christus alleen" lei volgens Van der Riet tot 'n verskraalde kerkbegrip.
"Hy is Hoof van die liggaam, en jy kan Hom daarom nie isoleer van sy liggaam, die kerk, nie. Christus kom altyd saam met sy liggaam," verklaar die priester.
"Dis nie net ek en Hy nie, dis altyd Christus en sy kerk. Dit gaan oor kommunie," verduidelik hy." Sic
Dit het seker nie verdere kommentaar nodig nie en spreek vanself!
Is dit nou die beste kommentaar van die joernalis van Beeld en sy bydra tot die Liggaam van Christus.
Maar nou ja, hy bevestig maar net in watter toestand die Liggaam is en die gebrek aan kommentaar van die kerk hieroor bevestig dit maar net.
Almal ry maar saam op dieselfde wa, pleks dat hulle hul werk doen waarvoor hulle mense se geld neem.
Waar is die getrouheid aan die Woord van God?
NG Kerk se eietydse interpretasie van die Apostoliese Geloofsbelydenis;
'n Span teoloë van die Algemene Sinode is nou besig met 'n Eietydse Interpretasie van die Apostolicum (Die Apostoliese Geloofsbelydenis). Die eerste gedeelte van die taak het reeds gedien by die Algemene Sinode van 2011. Die volledige werk sal waarskynlik by die volgende Algemene Sinode dien. Die volledige notule is hier beskikbaar >>>
Die dokument is 'n tragiese bewys van die effek wat die evolusieleer, waarteen GlodieBybel waarsku, op die teologie van die kerk en spesifiek die NG Kerk het. Dit is 'n voorlopige teks, maar dit wat reeds op skrif gestel is, is verontrustend.
Ope Brief aan die NG Kerk;
Ope Brief aan die NG Kerk deur Kobus van der Walt
Kerkbode kry Theo Geyser om die emergent kerk te verdedig;
Kerkbode kry Theo Geyser om die emergent kerk te verdedig. Is Theo Geyser enigsins 'n Christen?
Prof Nelus Niemandt verdedig die emergent kerk;
Prof Nelus Niemandt verdedig die emergent kerk in Beeld, maar spreek nie hulle dwaalleer aan nie! >>
Prof. Nelus Niemandt het gister op rekord teenoor Neels Jackson in Beeld gegaan en die emergent kerk WEEREENS verdedig. Sendingbeweging en nie 'n kultus nie, Prof Niemandt?
Waarom antwoord u nie enige vrae omtrent die emergent kerk se dwalings nie?
Tony Jones, wat deur Jackson hieronder genoem word as 'n emergent leier, het gesê:
The church's fixation on the death of Jesus as a universal saving act must end and the place of the cross must be re-imagined. Why? Because of the cult of suffering and the vindictive God behind it.Prof Niemandt, vir my lyk dit soos 'n verwerping van die Evangelie! Waarom spreek u uself nie uit daarteen nie?
Ook my vrou, Sterna, het die boek na my gelees. Sy was ook vasgenael tot die einde … en het agterna die volgende woorde gebruik: Verraad in die binnekring! Subtiele aanslag op ons geloof!
Opgestaan – Resensies
Resensie van Ferdie Mulder se opspraakwekkende boek "Opgestaan" deur Professor Johan Janse Van Rensburg van Bloemfontein – 2 Januarie 2012
"Teologiese student geskors!" Dit het skokgolwe deur die N.G. Kerk gestuur. "Iets drasties, radikaal, skandelik moes gebeur het wat tot 'n teologiese student se skorsing gelei het", was die algemene gevoel. Die gebeure tussen 2001 en 2006 by die Fakulteit Teologie van die Universiteit van Pretoria word in hierdie nuwe boek van Ferdie Mulder uitvoerig beskryf.
In die voorwoord het Ferdie sy intensies met die skryf van die boek breedvoerig bespreek. Sy teologiese stryd tydens sy teologiese opleiding het duidelik tot konflik gelei- interne konflik oor wat hy as leerstellige afwykings by sommige teologiese dosente waargeneem het en eksterne konflik met die betrokke dosente, die kuratorium en die Fakulteit. Die boek gee sy weergawe van die gebeure wat tot sy skorsing aanleiding gegee het.
Ferdie skryf nie uit bitterheid nie. Dit is ook nie sy doel of begeerte om die konflik weer te laat opvlam nie. Dit gaan vir hom oor sy onwrikbare geloof in die werklike opstanding van Jesus Christus. Sy erkenning dat die beskrywing van gebeure eensydig mag wees, toon sy gesindheid. Hy bely selfs dat hy tydens sy studie aan Durham en Cambridge Universiteit tot die insig gekom het dat hy meer genuanseerd moet dink en skryf en dat hy ook by dié met wie hy tydens sy teologiese opleiding verskil het, insigte kon leer. Hierdie gesindheidsverklaring is uiters belangrik en bied die skrywer aan as die konteks waarbinne die boek geskryf is en gelees moet word. Wie dit nie lees nie, sal maklik tot die gevolgtrekking kom dat Ferdie "net weer probeer moeilikheid maak ".
Was dit wys of nodig om die gebeure rondom sy skorsing te boek te stel? Wie sou hom kon kwalik neem? Hy het die ergste skande oorgekom wat enige teologiese student kan vrees- hy is geskors en verbied om ooit weer aan die Teologiese Fakulteit (Pretoria) te studeer! Hy moes sy droom om predikant in sy geliefde N.G. Kerk te word, as gevolg van die skorsing laat vaar. Mense het daarvan gehoor en gelees en hulle opinie gevorm oor wat werklik gebeur het. Die outeur het nooit die geleentheid gehad om sy verhaal in die openbaar te vertel nie. As die boek nie verskyn het nie, sou die gebeure eenvoudig in die lug gehang en in die vergetelheid verdwyn het.
Toegegee, dit is nie 'n boek vir elke leser nie. Nie almal sal in die teologiese intriges belangstel nie. Maar die boek is tog lesenswaardig om 'n paar redes. Ferdie skryf onderhoudend en poog om so gedetailleerd as moontlik te wees in die beskrywing van gebeure. Daarom lees die vertelling soos 'n dramatiese verhaal. Dink net, 'n teologiese student in opstand teen sy dosente! Dis mos die materiaal waarvan rolprente gemaak word. Vir oningeligtes mag die teologiese debatte dalk moeiliker wees om te volg. Dit is egter nie só ingewikkeld dat die strekking van die diskoers nie gevolg kan word nie.
Soos die verhaal ontvou, is dit duidelik dat die outeur werklik uit oortuiging skryf en nie uit weerwraak nie. Sy motief is deurgaans duidelik- om Skrifgetroue leersuiwerheid in die N.G. Kerk terug te bring. Juis hierin lê die waarde van die boek. Met die deurlees daarvan word 'n aantal waardes baie duidelik op die voorgrond gestel. Allereers sal elkeen wat dit lees en die Here se Kerk liefhet, bid dat so iets nooit weer sal gebeur nie. Die boek laat jou met die sterk gevoel dat dit nooit moes gebeur het nie, dat sake na beide kante ook anders hanteer kon word. Verder word die huidige debat oor leerstellige suiwerheid in die Kerk, 'n wêreldwye diskoers inderdaad, oopgevlek. Die huidige tendens om in die viering van diversiteit die diskoers só oop te maak dat alle standpunte en uitsprake (selfs dié wat die kern van die evangelie aantas), te akkommodeer, het in die verhaal van hierdie boek reeds sy wrange vrugte getoon. As die Kerk nie hou by haar eie geskrewe belydenis nie, moet ons verwag dat nog meer lidmate en predikante "opstandig" sal word, natuurlik met bitter gevolge wat die Kerk eenvoudig nie kan bekostig nie. Die boek toon ook hoe belangrik dit is dat die kerk oor belangrike leerstellige verskille verdraagsaam en openlik sal praat. Hieroor is 'n indringende gesprek nodig aangesien al hoe meer vreemde uitsprake in die openbaar gemaak word wat duidelik met die Skrif verskil en groot verwarring onder lidmate bring.
Die boek word aanbeveel vir almal wat meer sou wou weet oor die verloop van gebeure. Natuurlik is 'n oop gemoed nodig. Dit vra die outeur trouens ook. Immers, nie hy of dié teen wie hy "opstandig" was, sal wil voorgee dat hy/hulle presies die volle waarheid weet nie.
'n Ánder brief aan die kerkdeur;
Beswaardes eis getrouheid aan Bybel;
Rapport, 2011-10-08 23:43
Mnr. Louis le Roux van Benoni besig om van die plakkate teen lamppale naby die sinodesaal op te sit.
Dié sinode begin môre in Boksburg. Die beswaardes meen die kerk predik toenemend 'n "sosiale teologie" wat méér humanisties as Bybelgetrou is. Hulle het aan Rapport gesê hulle probeer "om die NG kerkleiers so ver te kry om al die vals leerstellings wat subtiel die kerk ingesypel het, te repudieer".
Die groepie meen die gesag van die Bybel word toenemend afgebreek. Van die besware handel oor die ontkenning van die Bybelse skeppingsverhaal, die ontkenning van die sondeval en bestaan van die duiwel, asook die ontkenning van die maagdelike geboorte en die Godheid van Jesus.
"Ek praat van dinge soos Genesis 1, Jesus se wonderwerke, die maagdelike geboorte, sy opstanding, en redding slegs deur Jesus. Baie studente val hiervoor. "Ons word fundamentaliste genoem en daarvan beskuldig dat ons nie mense ruimte gee om te twyfel nie. Dis heeltemal onwaar."
Kommentaar op die berig deur Danie Strydom:
Die kritiek op Die Trojaanse perd in die NG Kerk kom van mense wat te slap is om op te staan vir die Woord van die Here.
Die tyd het laat geword om terug te keer na die Waarheid. Daar kom 'n tyd dat jy nie meer sal kan terugkeer nie!
Ek hoop en bid dat die tyd nog nie aangebreek het vir die NG Kerk nie.
Die Bybelgenootskap van Suid-Afrika borg Kruis en Dwars;
Eerste E-pos gestuur: 4 Oktober 2011
Borg van die Program Kruis en Dwars op RSG
Geagte Dr Kritzinger,
Hiermee wil ek graag die volgende onder u aandag bring.
Die program Kruis en Dwars op RSG het op 25 September 2011 'n gesprek gehad tussen Dr Chris Jones van Stellenbosch en Sheig Najjar, 'n Imam van die Kaap.
Die standpunt wat daar gegeld het is dat alle godsdienste dieselfde God / god aanbid. Veral verwysende na Islam met die Imam daar.
Die gedagte dat ons broers is en dat ons by mekaar kan leer wie God is, het sterk in die gesprek gefigureer.
Die luisteraars moes stellings soos dat ons "geloofsbure" is aanhoor. Daar is "vonkies van God" by almal en dat God "vonkies van Sy lig" by almal vertoon volgens Dr Chris Jones van Ekklesia,'n afdeling van die Universiteit Stellenbosch se Teologiese Fakulteit.
Vooraf is daar afgekondig dat die Bybelgenootskap die program borg. Ek kan nie aanvaar dat die Bybelgenootskap genoeë neem met so 'n uitgangspunt nie.
Dit is die rede waarom ek die gebeure graag onder u aandag wil bring.
My vraag is dan verder of die Bybelgenootskap van Suid-Afrika dan voorts godsdiensprogramme gaan borg ten koste van Christenskap?
Beswaar is geopper by RSG:
"Die situasie tussen die Christelike geloof en Islam is onversoenbaar.
Julle verwar mense!
Die enigste manier wat daar op hierdie mate saamgewerk kan word is as Moslems hulle bekeer na Jesus toe.
Julle stuur hierdie mense reguit hel toe en vervul nie jul sendingsopdrag nie, dit terwille van diversiteit en samewerking.
Mattheus 28:19 Gaan dan heen, maak dissipels van al die nasies, en doop hulle in die Naam van die Vader en die Seun en die Heilige Gees; en leer hulle om alles te onderhou wat Ek julle beveel het.
Daar is menigte gewese Moslems wat Christene geword het, beslis nie op jul wyse van sending nie!
Christene wat hul bekeer het vanuit daardie geloof word gedood vir hulle geloof. Op ons eie kontinent.
Julle stel Christene se lewens in gevaar en water die Woord af! Wat wil ons nou weet van die Koran af! Mense ken nie eers die Bybel behoorlik nie.
Dit klink so opreg maar julle stuur mense met 'n grynslag tot verdoemenis!
1 Johannes 4:10 Hierin is die liefde: nie dat ons God liefgehad het nie, maar dat Hy ons liefgehad het en sy Seun gestuur het as 'n versoening vir ons sondes.
Reg na Kruis en Dwars kom 'n bekendstelling op van die Rooms Katolieke Kerk asof sou hulle op die pad wees!
Dit raak net al hoe erger en die mistiese wolk wat oor die Liggaam getrek word al hoe duideliker vir die wat omgee!
Waar is die ware herders wat tog die skape sal voed en verdedig teen julle?"
Magdeleen Kruger se antwoord was:
"RSG is nie 'n Christelike stasie nie, maar 'n sekulêre radiostasie wat ook godsdiensprogramme uitsaai, omdat dit deel van ons luisteraars se kultuur is."
My antwoord terug aan haar was soos volg en ek het tot nou nog geen reaksie verder gekry nie:
Ek het net gepraat van die program Kruis en Dwars maar ek verstaan nou beter dankie.
So Kruis en Dwars waar NG Predikant Johann Symington in optree is nie 'n Christelike nie maar 'n godsdiensprogram!
Dit maak vir my nou meer sin as ek kyk na die inhoud en waarmee hul besig is.
Ek sal dit so oordra aan besorgde Christene en die algemene publiek."
Johan van Lill was aanspreeklik vir die program Kruis en Dwars op die 25ste September 2011.
E-pos Antwoord ontvang van Dr Kritzinger : 5 Oktober 2011
Geagte mnr Strydom
Ek verwys na u e-pos van 4 Oktober 2011, die RSG-program Kruis en Dwars verwys en het groot begrip vir u navraag.
Ek wil eerstens beklemtoon dat die Bybelgenootskap geen beheer oor die redaksionele inhoud van die Kruis en Dwars program het nie. Ons verbind ons ook nie noodwendig tot die inhoud daarvan nie.
Dit is die geval met enige advertensie wat geplaas word, óf dit nou in die gedrukte media (sekulêr of Christelike media), óf radio of televisie is. Dit is uit en uit advertensies waarvoor ons betaal ‑ alles met die doel om mense bewus te maak van die Bybelgenootskap en sy werksaamhede.
Die Bybelgenootskap van Suid-Afrika het ongelukkig nie 'n onbeperkte bedrag geld beskikbaar vir advertensies nie. Ons moet dus kyk waar ons die grootste blootstelling kan kry en ook die meeste van ons ondersteuners en potensiële ondersteuners kan bereik.
Die borgskap van 'n aktuele besprekingsprogram oor godsdiens, soos Kruis en Dwars, oor 'n nasionale radiostasie, soos RSG, het dus vir ons baie groot waarde.
Ons sal egter altyd krities bly kyk na die programme waar die Bybelgenootskap advertensies plaas omdat die Bybelgenootskap uitgesproke is in sy diens aan die Christengemeenskap van Suid-Afrika.
E-pos Antwoord gestuur: 5 Oktober 2011
Dit stel my egter nie tevrede nie.
Dit is hoe die advertensie begin:
"Hierdie program word moontlik gemaak met die vriendelike samewerking van die Bybelgenootskap van Suid-Afrika."
Dit is tog baie duidelik dat die Bybelgenootskap van Suid-Afrika die program moontlik maak. U het sekerlik 'n sê daaroor of kan andersins aandui of u dit kan bly finansier al dan nie siende die inhoud daarvan.
Ek sal 'n advertensie in die algemeen vir die Bybelgenootskap van Suid-Afrika verstaan, selfs op 'n ander radiostasie. As 'n spesifieke program geborg word dan moet jy tog die inhoud daarvan kan goedkeur!
Dalk moet Kruis en Dwars maar hul eie borge werf. As hulle op hierdie roete bly kan geen Christen hulle borg met 'n skoon gewete nie.
Kruis en Dwars het nou duidelik in iets anders ontaard waarna geen Christen meer kan luister nie.
Ek hoop dat u krities sal kyk na hul aanbieding en u posisie herevalueer, want hulle gaan nie! Daardie program is met die huidige redaksionele inhoud beslis nie in belang van die Christengemeenskap of die Bybelgenootskap van Suid-Afrika nie. Dit is baie gevaarlik.
Gaan luister gerus na die Potgooi van die betrokke aanbieding as u nie na die program geluister het nie;
KRUIS EN DWARS; SONDAG 25 SEPTEMBER 2011
Die huidige stand van waardes in Suid-Afrika is vir baie 'n probleem. Hoe kan ons 'n verandering teweeg bring? Johan van Lill gesels met Sheg Najjar en dr. Chris Jones oor hoe verskillende gelowe kan saamwerk om 'n verskil in Suid-Afrika te maak.
E-pos Antwoord ontvang: 11 Oktober 2011
Ek neem kennis van u e-pos van 5 Oktober.
Ons gaan ons siening oor die advertensie tydens die program met die vervaardigers van Kruis en Dwars opneem. Sekere kontraktuele verpligting t.o.v. die duur van die advertensie sal moontlik nagekom moet word.
RSG; Kruis en Dwars;
Eerste E-pos gestuur: 25 September 2011
Kruis en Dwars op Rsg van 25 September 2011 het betrekking.
Die situasie tussen die Christelike geloof en Islam is onversoenbaar.
Dit klink so opreg maar julle stuur mense met 'n grynslag tot verdoemenis!
1 Johannes 4:10 Hierin is die liefde: nie dat ons God liefgehad het nie, maar dat Hy ons liefgehad het en sy Seun gestuur het as 'n versoening vir ons sondes.
Reg na Kruis en Dwars kom 'n bekendstelling op van die Rooms-Katolieke Kerk asof sou hulle op die pad wees!
Waar is die ware herders wat tog die skape sal voed en verdedig teen julle?
Kruis en dwars Sondag 25 September 2011
E-pos antwoord gestuur: 27 September 2011
Dankie Danie vir jou epos. RSG is nie 'n christelike stasie nie, maar 'n sekulêre radiostasie wat ook godsdiensprogramme uitsaai, omdat dit deel van ons luisteraars se kultuur is. Godsdiens. Groete, magdaleen, RSG
My E-pos antwoord aan RSG gestuur: 28 September 2011 en geen terugvoer daarna!
So Kruis en Dwars waar NG Predikant Johann Symington in optree is nie 'n Christelike nie maar 'n godsdiensprogram!
Ek sal dit so oordra aan besorgde Christene en die algemene publiek.
Ope Brief: Die N.G. Kerk gaan sterf;
What does God think of us;
Fundamentalisme? Nee, vrysinnigheid!;
Dr. Frits Gaum se uitlatings op die Woordfees oor die NG Kerk (soos berig in verlede week se Rapport) is om verskeie redes 'n teleurstelling.
In 'n boek wat hy binnekort publiseer, stel hy die vraag: "Fluit-fluit, is die NG Kerk dalk uit?" Hy meen dat die NG Kerk drasties sal moet verander, anders gaan hy nie die wederkoms beleef nie! Hy wys daarop hoe die kerk in Europa gekwyn het en vra of die kerk onder Afrikaanse mense dieselfde pad gaan stap. Dit is veral die kerk se fundamentalisme wat tot sy ondergang gaan lei.
Gaum speel die fundamentalisme-kaart op dieselfde wyse as wat die regering deesdae die raskaart speel. Hy sê nie na watter van die minstens drie verskillende vorms van fundamentalisme hy verwys nie. In elk geval het die kerk waarna hy verwys deur die seisoen van luister en die diversiteitsforum die ruimte geskep om na mekaar te luister sonder om van etikette gebruik te maak.
Die beskuldiging van fundamentalisme hoort werklik nie in die kerklike diskoers nie.
Die willekeurigheid waarmee hierdie soort kritiek teen die kerk bedryf word, is elke keer opsigtelik. Sekere Skrifgedeeltes wat nie vir iemand aanvaarbaar is nie, moet metafories, simbolies of figuurlik interpreteer word.
Maar ander Skrifgedeeltes wat weer in die paradigma van die persoon pas, word dan letterlik aangehaal.
So 'n willekeurige Skrifgebruik kan eenvoudig nie aanvaar word nie. Wie bepaal watter Skrifgedeeltes letterlik en watter metafories verklaar word en volgens watter maatstawwe? In die verlede het die onderskeie genres van die Bybel hierdie onderskeid help tref. Psalms is digterlik; apokaliptiese geskrifte verwys na die werklikheid op 'n metaforiese wyse; ensovoorts. Maar deesdae bepaal elke individu sélf wat metafories is. Wie dit nie só verstaan nie, is dan sonder meer fundamentalisties.
Terloops, dit is nie fundamentalisme wat die kerk bedreig nie, maar vrysinnigheid. Dit word gewoon bewys daardeur dat denominasies met 'n "fundamentalistiese" verstaan van die Skrif in getalle toeneem. Talle lidmate gaan juis na sulke kerke; weg van 'n kerk wat nie meer vaste geloofsoortuigings verkondig nie.
Daarom gaan Gaum se verwysing na kerke in Europa se agteruitgang ook nie op nie. Dit is nie "fundamentalisme" wat tot hierdie kerke se stryd om voortbestaan aanleiding gegee het nie, maar vrysinnigheid! Die moderne teologie wat so hoog aangeskrewe is, was 35 jaar gelede die rede waarom kerke in Europa gesluit en vir sekulêre doeleindes verkoop is. Wie wil nou deel van 'n kerk wees wat van niks meer seker is nie?
Gaum meen die NG Kerk sal moet leer om minder seker te wees. Die kerk moet meer erns met twyfel en onsekerheid maak, beweer hy. As voorbeeld van 'n onaanvaarbare sekerheid verwys hy na dr. Isak Burger se boek oor die eerste vyf minute ná die dood. Maar dr. Burger is mos nie 'n lidmaat van die NG Kerk nie! In elk geval sal Gaum hopelik in sy boek verduidelik waarvan ons wél seker kan wees.
Of is daar niks waaroor ons meer seker kan wees nie?
Is Jesus die enigste Verlosser?
Gaum sê dat hy dit aanvaar, maar verklaar dan dat ons nie kan sê dat ander verlore gaan nie. Nee, niemand mag dit sê nie.
Die feit is egter dat die Skrif dit sê. Natuurlik sal die aanhaal van Bybeltekste juis as fundamentalisme verwerp word. Op grond waarvan aanvaar Gaum dan dat Jesus wél die enigste Verlosser is? Op grond van tekste wat hy self "fundamentalisties" hanteer!
In my boek met die titel 'n Ander Jesus; 'n ander evangelie, wat min of meer dieselfde tyd as Gaum se boek sal verskyn, weerlê ek die leuen van 'n relativisme wat ons alle sekerheid in Christus wil ontneem. Hierdie populistiese beskouing groei uit die vernietigende ideologie van die postmodernisme, die New Age en die Emerging Church. Ironies genoeg kritiseer Gaum met groot sekerheid die sekerheid waarmee die kerk getuig. Hy mag dus seker wees, maar die kerk nie? Dit herinner aan die ironie van die postmodernisme wat met absolute sekerheid verklaar dat daar geen absolute sekerheid is nie!
Gaum verwys natuurlik ook na die kerk se besluite oor homoseksualiteit. 'n Mens kan dit begryp. Die vraag is net of sy persoonlike worsteling met die kerk se veroordeling van homoseksualiteit nie juis die leitmotief vir sy aanval op die NG Kerk is nie? Hy sê in die onderhoud immers dat daar eers goed in sy lewe moes gebeur het wat hom tot ander insigte gebring het. Dit word dan 'n soort ervaringsteologie wanneer jou eie ervarings jou persepsies vorm en nie die Bybel as Woord van God nie.
Sou, volgens hierdie norm, die hartseerverhale van verkragters en molesteerders nie dan ook 'n verandering van Skrif-verstaan teweeg bring nie?
Gaum se kritiek teen die NG Kerk staan ongelukkig op losse skroewe. Dit is jammer dat hy nie sy standpunte deur middel van 'n gravamen na die komende algemene sinode gestuur het nie.
Waarom deur middel van openbare kommunikasie kritiek teen die kerk uitspreek? As die NG Kerk, wat hy as skriba van die algemene sinode en as redakteur van Kerkbode gedien het, nog werklik vir hom belangrik is, waarom dan die golf ry van 'n populêre tendens om die NG Kerk uit te sonder en veroordeel.
* Prof. Johan Janse van Rensburg is buitengewone professor aan die Noord-Wes Universiteit.
Die Trojaanse Perd in die NG Kerk;
– die kanker van evolusie en liberalisme >>>
Boek 'kwaadwillig' wat NGK kap oor Bybel
deur Neels Jackson het betrekking;
" 'n Kwaadwillige stofopskoppery." Kan jy nou meer! Weereens tipiese joernalistiek van Neels Jackson!
Die beswaar is al tot vervelens toe geopper vir Dr. Gerber se inligting maar hulle weier om notisie te neem!
Dr. Johann Ernst is reg, dit het gegaan oor 'n gevaar waarvan die stad nie bewus was nie in die verhaal oor die Trojaanse perd. Dit lyk vir my maar baie simbolies van ons status quo!
Die manne wat moet waarsku sit met 'n mond vol tande en grom vir die wat sien wat aangaan en beswaar aanteken.
Sonder gesonde leer het jy nie gesonde praktyk nie.
Kommentaar oor Trojaanse Perd-boek op Glo die Bybel .co.za >>>
Ds. Izak du Plessis;
Die Trojaanse Perd is binne; 2010-06-14
Ds. Izak du Plessis en sy selferkende dwaling in sy afskeidspreek asook die NG Kerk se dreigende Herderloosheid in Rapport het betrekking.
Dat Du Plessis hom met Job durf vergelyk en dan nog die konteks omgooi verstom my nie eers nie.
Job was regverdig, Du Plessis dwaal soos hy tereg sê.
Hy glo nie die Woord van God nie en sy taalgebruik klink vir my darem baie na dit wat ons geagte Professore aan "die" teologiese fakulteit so gereeld besig!
"Dit het daartoe gelei dat ek op 21 klagtes van leer en lewe voor die Ring van Faerie Glen moes gaan verantwoording doen.
Ek is onskuldig bevind op 19 en skuldig aan twee."
Hulle is tog altyd so onskuldig. Ten minste het hy die moed om te loop en hopelik kom hy tot bekering vir sy eie onthalwe en vir die wat so dwaas is om na hom te luister
Wat 'n dilemma sit ons nie mee nie. Die kerk het nie meer herders oor nie en dan sit ons met die klas van mense tussenin.
Dis te verwagte as ons na die teologiese opleiding kyk en sekere elemente daar beoordeel.
Keer terug na die Woord van God!
Hierdie situasie van Du Plessis is ten minste baie duidelik.
Die Ontluikende Kerk se problematiek neem bietjie meer onderskeidingsvermoë. Sal ons wakkerskrik, dit is reeds baie laat?
Die water waarin die padda sit is reeds aan die kook!
Du Plessis sê:
"Liewe gemeente, ons almal dwaal maar in die geloof, as ons eerlik wil wees.
Kortom: in die lig van ons kerk se belydenisskrifte is ek inderdaad besig om te dwaal."
"Luister 'n mens so na Du Plessis, word dit duidelik waarom hy bedank het. In die kerk was daar vir hom te veel dogma en te min deernis."
Volledige Afskeidsboodskap met repliek deur Daniel Louw en ander kommentaar
Wat het Spangenberg, "TEO" Teologiese Fakulteit van Tuks se webwerf, Griffel Media, Kerkbode Aanlyn, Neels Jackson en Julian Müller en vriende in gemeen? (Aan Rapport, Beeld en Kerkbode gestuur).
Nuwe Boeke: Jesus van Nasaret deur Sakkie Spangenberg, 2009, Uitgegee deur Griffel Media: Kaapstad
Spangenberg se Jesus sal sommige lesers skok van Johannes de Villiers 2009-10-03, in die Boeke bylaag van Rapport, "TEO", die webwerf van die Teologiese Fakulteit van die Universiteit van Pretoria (Tuks), Neels Jackson se verdediging van Julian Müller en vriende asook Kerkbode Aanlyn, het betrekking!
Kommentaar van Anton Pienaar van Kerkbode Aanlyn…
Jou brief is aan meer as een koerant geskryf en na my mening 'n bietjie venynig.
Danie Strydom antwoord…
Neem gerus die feite in ag. Die joernaliste is veronderstel om objektief verslag te lewer. Wat die teologie en kerksake betref is dit betreurenswaardig om die minste te sê. Ek wens dat daar mense wat werklik glo dat die Bybel die Woord van God is, aangestel sal word om verslag te doen oor die teologie en kerksake!
Vir ons almal se onthalwe in hierdie land. Joernalistiek word darem op ander velde redelik goed beoefen, wat is dan nou hier die probleem?
Die Redakteur Kerkbode Aanlyn,
Diversiteit of Sekularisasie?
Dis nou vir my baie amusant dog hartverskeurend!
Ek gaan kyk waaroor die bohaai gaan rondom Kerkbode Aanlyn en die beskuldigings rondom verskeie sake wat aan hul toegedig word.
Boeke wat aanbeveel word sê gewoonlik baie van jou vertrekpunte en sentimente!
Kan jy nou meer, Abel Pienaar se "Saam op soek na God, soeke na 'n eietydse spiritualiteit" pryk sommer heel eerste op die webtuiste as aanbevole boeke.
Dit as aanbevole leesstof vir die gewone gelowige mense wat nog hoop het vir die NG Kerk!
Dit is 'n klap in die gesig, ligtelik gestel.
Kom ons kyk bietjie waar hierdie boek nou bestel kan word. O ja, Griffel / Die Boekblik natuurlik waar jy 'n keuse het tussen
"Saam op soek na God, soeke na 'n eietydse spiritualiteit deur Abel Pienaar", "Hier staan ek deur wie weet almal"
"Afrikamasutra", "Dieper as Satan deur Evard Huisamen", "Die God van Genesis deur Willie Esterhuyse", "Moffie" of "Pomp".
Dit alles op Kerkbode Aanlyn se boekverskaffer se hoofbladsy!!
Hier is 'n groot probleem wat julle beter hanteer . Hou tog op om die heeltyd die boodskappers met klippe te gooi!
As jy webtuiste bestuur moet jy verantwoordelikheid daarvoor vat.
Kry eerder jul eie boekverspreiding aan die gang en kry jul eie video's op julle webtuiste gepubliseer dan sal julle dalk minder aangevat word.
Al sou julle dit doen wonder ek nog ernstig wat sou jul rede wees om Abel Pienaar se "Saam op soek na God, soeke na 'n eietydse spiritualiteit" op jul hoofblad te adverteer!
Het Kerkbode Aanlyn dan 'n sekulêre medium geword?
Dit is 'n retoriese vraag!
Ek verwag nie 'n antwoord nie, julle is 'n antwoord skuldig aan die Here en die mense wat julle webtuiste hoopvol besoek.
Daar was geen amptelike respons soos verwag!
"Kletskerk" Webmeester en inhoudsredakteur asook nuusredakteur van Kerkbode Aanlyn: Jean Oosthuizen
Hoe kan mens iemand soos Jean Oosthuizen, wat onderstaande self op kletskerk geskryf het, en die webmeester en inhoudsredakteur daarvan is waar ateïstiese en Godslasterlike skrywes gereeld geplaas word, toelaat om enigsins op Kerkbode te dien — meer nog, nuusredakteur te wees. Dan nog 'n permanente skakel van Kerkbode Aanlyn daarheen!
Jean sê op Kletskerk:
"Dit is nie maklik om deesdae 'n Christen te wees nie. Dis eintlik 'n helse stryd. Om die waarheid te sê ek is van mening daar word 'n totale aanslag teen Christene geloods. Ek praat nou natuurlik van waarlike Christene soos ek.
Ons word vanuit twee fronte aangeval. Aan die een kant is daar die ateïste wat mens dag en nag peper met allerlei beuselagtige vrae oor goed wat hulle wéét g'n mens die antwoord van ken nie. Nie eers húlle ken die antwoorde nie. En hulle is baie slim. Dan is daar die Roomse gevaar, die Joodse gevaar, die Moslem gevaar, die gay gevaar…. ag dis net gevare waar jy kyk.
Ons goeie gewone Christene gaan rêrig swaar gebuk onder al die gevare. Maar ons word ook vanuit ons eie kring aangeval. Die spreekwoordelike adder in eie boesem om die fundamentaliste se eie taal te gebruik.
… Een van die nuutste Christelike gril-goed wat ek raakgeloop het, is die nuwe Afrikaanse tydskrif Juig. Dit is nou die Afrikaanse boetie of sussie van Joy. Die ding laat my vuiler voel as wat pornografie kan doen. Om die waarheid te sê wat my betref suig Juig. Dit is niks anders as Christelike pornografie nie. "
Skakels na "TEO" en "Kletskerk"
Hoe kan Kerkbode skakels op Kerkbode-aanlyn na 'n Godslasterlike webwerf soos Kletskerk en 'n uiters Liberale webwerf soos "TEO" plaas?
Kletskerk het 'n verleentheid geword…
"Die moderatuur van die NG Kerk se Algemene Sinode het opdrag gegee dat alle skakels na Kletskerk op die webbladsye van die NG Kerk en Kerkbode dadelik verwyder word."
Die Godslasterlike Webwerf "Kletskerk"
Webmeester en inhoudsredakteur: Jean Oosthuizen
Epos adres: jean@kletskerk.co.za
Vir alternatiewe gesprek oor die Kerk, geloof en verwante sake.
Hulle bemark onder andere die Nuwe Hervormers Netwerk van Sakkie Spangenberg en vriende daar by monde van Jean Oosthuizen!
"Die soeke na 'n eietydse spiritualiteit word die einde van die maand tydens 'n dagkonferensie op 31 Oktober deur die Nuwe hervormings Netwerk in Pretoria bespreek.
Die dagkonferensie word aangebied in samewerking met dr Abel van Niekerk van die NHN se "geestelike arm" die Renaissance gemeente.
Abel sal praat oor "Die evolusie van Spiritualiteit" en ander sprekers sluit in Sakkie Spangenberg, Gerrit Genis en andere. Dr Piet Mulder sal praat oor:
"Evangelie sonder kruis en opstanding. 'n Ou alternatief ".
Die konferensie begin om 08h30 en duur tot 16h30. Dit vind plaas by die Santa Sophia Sentrum, Mainstraat 129, Waterkloof, Pretoria en vir meer besonderhede kan Abel gekontak word by…
Indien daar van die besprekings elektronies beskikbaar is sal ek dit na die tyd op Kletskerk plaas vir verdere bespreking."
Die Liberale Webwerf "TEO"
Fakulteit Teologie, Universiteit van Pretoria. Ons doel is om deur middel van kort wetenskaplike artikels die groot en wye wêreld van die teologie nader aan die predikante te bring.
"Nuwe Boeke: Jesus van Nasaret deur Sakkie Spangenberg, 2009
Volledige Artikel op "TEO" se webwer
Eenogige resensie deur Gerda de Villiers;
Jesus is die Een! deur Johan Janse van Rensburg
(Swak en eenogige resensie deur Gerda de Villiers)
Vrydag, 25 November 2011 15:00
Hierdie resensie van Gerda de Villiers van die Teologiese fakulteit van UP wys die idees wat sommige teoloë daar het. Vir 'n weerlegging hiervan, kyk Die Bybel oor die vervulling van profesieë.
Waar is die ware Leviete;
Die Redakteur Beeld,
Deel die lewe met mekaar hiér en nou 2009-11-04 en Gun (on)gelowige ook lewensruimte 2009-10-28 van Neels Jackson het betrekking:
Deel die lewe met mekaar hiér en nou:
Die Nuwe Hervorming Netwerk het steeds dieselfde vertrekpunte, in kort, hulle is vyande van die Evangelie van Jesus Christus! Dit lyk maar net na kalmer waters. Die verdraag-saamheid teenoor mense soos dié se standpunte wat die Evangelie ondergrawe word weereens deur die media opgedis asof ons almal dit aanvaar.
My vraag is egter waar is die Predikante wat in die gees van die Priesters Sadok en die Leviete wat getrou aan die Here gebly het, se stemme? Ek sien net 'n handjievol wat opstaan vir die Evangelie, waar is die ander of het dit maar net 'n gewone werk geword wat julle doen?! Die herders beter hulle werk doen, dis om kos te gee, beskerming en leiding. Kos vir die siel wat bestaan uit die korrekte interpretasie van die Woord van God wat ingeneem moet word vir groei en verfrissing asook beskerming teen die wolwe en wilde diere wat op die skape teer om nie eers te praat van die wolwe in skaapklere nie!
Dopperklap in NG kerk se gesig? Deur Dr Henrietta Klaasing
So van klappe gepraat: dit lyk my daar is mense in die Gereformeerde Kerk wat ten minste nie oogklappe aan het nie.
Die Gereformeerde kerk moet geloof word vir die sterk standpunt wat hulle inneem teen dwaalleer. In die NG Kerk is daar oor die afgelope tien of meer jare briewe geskryf en kommentaar gelewer in die kerk se eie asook in die sekulêre media juis oor dwaalleer in die NG kerk – tans word debatte ook gevoer in elektroniese ruimtes soos op Kerkbode Aanlyn, die Gespreksforum (ou Diversiteitsforum) en die Kerkbode se Facebook-muur.
Selfs boeke is geskryf, soos Adrio König se Die evangelie is op die spel, Pieter Pelser se NG Kerk reformeer of disintegreer, Ferdie Mulder se Opgestaan, Besorgde Lidmate en Leraars se Die Trojaanse Perd in die NG Kerk, – hierdie is maar enkele titels vir dié wat nie weet nie. Daar is ook 'n hele reeks DVD's gemaak Nuwe strominge in die teologie, deur Sarel van der Merwe.
'n Baie sterk verklaring het in 2007 uit eie geledere gekom toe 'n aantal emeriti van die Universiteit van Pretoria hul besorgdheid oor liberale strominge van die in die vorm van 'n geloofstandpunt uitgespreek het.
Niemand is so doof soos hulle wat nie WIL hoor nie – ten minste "hoor" mense in die Gereformeerde en die Hervormde kerke die dwaalleer-waarskuwings wat oral uitgebasuin word.
Liberale en humanistiese koers wat die NGK inslaan
Dankie aan Rapport vir Johannes de Villiers se berig "Ware soeke na God se wil" (1 Oktober 2011) so kort voor die Algemene Sinode.
Mooiklinkende frases van dr. Kobus Gerber soos "opregte soeke na God se wil", "vergader met ons oop Bybels in die teenwoordigheid van die Hoof van die Kerk, Jesus Christus ons Here," en "ons moet sy stem hoor" beïndruk nie. Is daar by die uitwerk van genoemde besprekingspunte asook andere in die agenda uitgekom deur dié stappe te volg? Wat mens oor hierdie sake in die sekulêre media en die kerk se eie mondstukke lees en na luister, toon duidelik die toenemend liberale en humanistiese koers wat die NGK inslaan.
'n Voorbeeld: Oor saamwoon word die kerk gevra om gelowiges wat saamwoon aan te moedig "om die verbintenis nog vaster te maak deur die kerklike en staatkundige aspekte ook agtermekaar te kry". Is die Bybelse weg nie sondebesef, berou en bekering voordat man en vrou na saamwoon in die eg verbind word nie?
Nog 'n bekommernis rakende die NG Kerk is wat uitgekom het op 25 September 2011 op RSG se Kruis en Dwars. 'n Gesprek is gevoer tussen Chris Jones en Sheg Najjar met Johan van Lill as gespreksleier, oor samewerking tussen Christene en Moslems. Terme gebruik deur Jones soos "shift from conversion to conversation" en "om saam te werk teen armoede" beklemtoon die humanistiese hier-en-nou benadering van 'n "social gospel" wat tekenend is van die Ontluikende Kerk. Waarom die skuif weg van die Bybelse opdrag om dissipels te maak van al die nasies? Gaan hierdie rekonsiliasie tussen die Christendom en Islam uitloop op iets soos die intergeloofs- en ekumeniese "Chrislam"?
In die Bybel word ses van die sewe gemeentes in Asië gewaarsku (Openb. 2 en 3) en die waarskuwings fokus telkens op toleransie, akkommodering van die kwade en onverskilligheid teenoor dit wat die Woord van God leer.
Dr. Henrietta Klaasing, Groblersdal
Waarheen is die NG kerk op pad?
Die NG Kerk op 'n historiese laagtepunt.
Deur Dr. Hennie Mouton, Skrywer van "Verken Lewenswetenskappe verder – 'n kritiese evaluering van evolusie".
Die ateïs en evolusionis, prof. George Claassen, is uitgenooi om as hoofspreker by die openingsdag op 2 Februarie 2010 van Universiteit Pretoria se Fakulteit Teologie te praat oor Skepping en Evolusie. Dat 'n ateïs uitgenooi word om by so 'n geleentheid die hoofspreker te wees, laat al klaar 'n paar vrae, maar die probleem is vererger deur die twee amptelike replieke daarop, waar die twee teologieprofessors grotendeels nie van hom kon verskil nie.
Repliek deur Dr. Hennie Mouton, Skrywer van "Verken Lewenswetenskappe verder – 'n kritiese evaluering van evolusie" ;
Die NG Kerk op 'n historiese laagtepunt
Danie Strydom, Die spreekwoordelike Trojaanse perd en die NG Kerk;
Die spreekwoordelike Trojaanse perd en die NG Kerk
Hoe sal ons nou die Trojaanse Perd fnuik en buite die poorte verbrand?!
Dit is belangrik wat ons sê. Hoe toets ons die indringers? Sjibbolet was die uitspraak van die goeie ouens en Sibbolet die uitspraak van die indringers! Dit is baie naby aan mekaar, net soos vandag. Daar is egter net een regte uitspraak! Hulle sal baie woorde hê wat so reg klink, maar luister en toets mooi. Baie ironies dat hulle almal Israeliete was. Hier is baie wat hulle Christene noem maar laat hulle net 'n bietjie praat.
DEBAT TUSSEN PROFESSORE SAKKIE SPANGENGERG EN WILLIAM LANE GRAIG
Kerk en Wetenskap deur ds. Gideon Aggenbag (Emeritus);
Hierdie brief is van die allergrootste belang.
Ek is uiters bekommerd oor die huidige rigting van sg. "teologiese" uitsprake. Daarmee saam wonder ek hoeveel gewone NG Kerk-lidmate daarvan bewus is – terwyl dit hulle wesenlik raak. Ek noem enkeles:
Die evolusiehipotese (hierna "evolusie") druis lynreg teen die Woord van God in. Die een maak van die ander 'n leuen. Evolusie is gefundeer op die teorie van spontane verwekking ("spontaneous generation") nl. dat lewe vanself uit dooie materie ontstaan het. Louis Pasteur e.a. het hierdie teorie alreeds meer as 100 jaar gelede verkeerd bewys. Die Bybel leer dat pyn, lyding en die dood in die wêreld gekom het a.g.v. die mens se sonde. Daarteenoor verkondig evolusie dat die mens uit 'n eenvoudige organisme ontwikkel het. Daar was dus geen sondeval nie, gevolglik is Jesus Christus nie nodig nie, en is daar derhalwe ook geen eind-oordeel nie.
Gedurende Junie 2009 het die moderatuur van die NG Kerk se algemene sinode hulle amptelike standpunt oor evolusie geformuleer, soos berig in die Kerkbode. Die gevolgtrekking wat daarin gemaak is, is dat die moderatuur geen probleem het dat evolusie in skole gedoseer word nie en dat hulle dit aan lidmate oorlaat om self te besluit of hulle evolusie wil ondersteun of nie. Verder ken die moderatuur onregmatig die status van "wetenskap" aan evolusie toe, terwyl dit slegs teorieë / hipoteses is.
Die moderatuur beweer ook dat "die komplekse aard van al die wetmatighede waarbinne hierdie proses van skepping plaasgevind het … nog steeds funksioneer en ontwikkel…". asof God in Sy skeppende almag nie ook die wetmatighede vasgelê het nie.
Kan ons kerkleiers en teoloë vertrou;
George Claassen het onlangs by die UP Teologiese Fakulteit (UPTF) se openingsdag as gasspreker opgetree. Claassen is 'n uitgesproke ateïs en evolusionis wat hom in 2009 beywer het vir die nie-onderrig van godsdiens op skool.
In sy artikel, "Ateïs hoofspreker by openingsdag van UP teologie", op Kerkbode-aanlyn, vind dr. Hennie Mouton dit uiters vreemd dat 'n uitgesproke ateïs en evolusionis as hoofspreker genooi is vir die UPTF se openingsdag.
Tot Mouton se ontsteltenis het twee teologie-professore laat blyk dat hulle nié van Claassen verskil nie. Een professor het selfs gesê: "Genetika is die doodskoot vir God, waarop die teologie nog antwoorde moet vind"; dit terwyl Claassen gesê het "…dat moderne wetenskaplikes, onder andere Charles Darwin, groter gesag as die Heilige Gees het." Is dit nie godslasterlik nie? (Sien Matt.12:31)
Mouton vra tereg: "Was die effek van dié geleentheid dus tot opbou of afbreek van die Christelike geloof? Het George Claassen enige oproep tot bekering daar ontvang van enige van die teologie-professore?"
Na aanleiding van 'n berig in Beeld (05.02) – ook in Die Burger(06.02) onder die opskrif "Ateïstiese predikant mag in sy amp aanbly" – oor ds. Klaas Hendriks van Nederland wat beweer: "God is vir my geen wese nie…", vra Mouton "…of die teologie, en spesifiek die NGKerk se teologie, nie op dieselfde pad is nie."
Dit wil so voorkom indien jy na die Moderamen se standpunt van 21-22/06/2009 oor evolusie verneem waarvolgens hulle evolusie as "wetenskap" erken, dit goedkeur dat dit in skole onderrig word, en dat lidmate vir hulself – sonder leiding van die kerk – daaroor moet besluit. Is dit die optrede van kerkleiers en teoloë op wie lidmate kan vertrou?